Tatoeba sentences — language code: kaz
Тарихи білімсіз қазақстандық отансүйгіштік болмақ емес, ал отансүйгіштік болмаса, сындарлы міндеттерді шешуде барша ұлттың топтасуы әрі бірігуі болмайды.
Буырқанған, күнделікті аумалы-төкпелі өмірлік жағдайда, оның үстіне еліміздің Ұлт көшбасшысы айқындап берген жоғары мектеп жүйесіндегі жаңа межелер білім беру жүйесі алдына жаңа міндеттер жүктейді.
Сіздің көзқарасыңызша, «көшпелі» уақытты қысқарту үшін жоғары буын мамандарын дайындау жүйесінде бірінші кезекте дұрыс, ықпалды әрі нақты қандай қадам жасау қажет?
Жоғары білім беру жүйесінің басты мақсаты - әлемдік деңгейге қарай ілгері басу.
Қазақстан дамуының жаһандық мақсаттарына сәйкес біздің жоғары мектеп жүйеміз әлемдік санаттағы университтерді қалыптастыруды, әлемдік деңгейдегі мамандарды дайындауды қамтамасыз етуге бағытталған.
Біздің іс-қимылдарымыздың басты мақсаттары 2020 жылға дейін Л.Н.Гумилев атындағы Еуразия ұлттық университетінің даму стратегиясын жүзеге асыру болып саналады.
Ал бұл реттегі басты міндеттер мыналар: көзделген стратегиялық бағыттарды жүзеге асыруды жалғастыру, жұмыс берушілердің мұқтаждығын зерделеу жолымен біздің түлектеріміздің бәсекеге қабілеттілігін арттыру, оқытудың инновациялық әдістерін қолдану, ЕҰУ студенттерінің ғылыми-зерттеу қызметтерінің тұжырымдамасын дайындау, кәсіпорындарда кафедра филалдарын құру бойынша жұмыстарды жандандыру, кітапхана ресурстарының электронды құрамдас бөлігін жетілдіру, ғылыми мектептердің қызметін олардың қызметтерінің коммерциялану нәтижелері тұрғысында белсендіру.
Университетте Назарбаев университеті үлгісі бойынша басқарудың корпоративтік жүйесін кеңінен енгізу тетігі әзірленуде, 2014 жылдан бастап ЖОО-ға кезең-кезеңмен дербестік беру қарастырылуда, 2012 жылдан бастап бізде заңнамалық тұрғыда зор өкілеттік бекітілген байқаушы кеңесі жұмыс істейді.
Қазақстан Республикасының Президенті Н.Назарбаев өзінің «Қазақстан - 2050» Стратегиясы» атты халыққа Жолдауында Үкіметке стратегиялық инновациялық бағыттар бойынша шетелдік ғылыми-зерттеушілік қоғамдастықпен Қазақстандық ғалымдардың күш-жігерін ықпалдастыруға және жаһандық технологиялық төңкерістің бөлшегіне айналуға мүмкіндік беретін ауқымды халықаралық ғылыми-зерттеу жобаларына белсенді қатысу тетіктерін әзірлеуді тапсырған болатын.
Л.Н.Гумилев атындағы Еуразия ұлттық университетінің ғылыми-зерттеу қызметі басымдықты салаларда іргелі ғылымдар мен қолданбалы ізденістерді дамытуға бағытталған.
ЖОО-ның ғылыми-зерттеу жұмыстарында Инженерлік бейімдегі зертхана (бұдан ары - ИБЗ) мен Инновациялық парк қызметі ерекше орынға ие.
ИБЗ ҚР БҒМ тарабынан базалық қаржыландыруға ие жалғыз құрылым болып саналады.
ИБЗ базасында дипломдық жұмыстарды, магистрлық диссертацияларды және ғылыми жұмыстарды орындау жүзеге асырылады.
ЖОО жұмысының маңызды көрсеткіштерінің бірі - ғылыми жарияланымдарда, әсіресе, Тhomson Reuters және Scopus мәліметтер базасына кіретін рейтингі жоғары журналдарда жарияланымдарды жарыққа шығаруы.
Аталған көрсеткіш бойынша соңғы жылдардың ішінде оң серпін байқалып отыр.